Gorgolas

Gorgolas (Gorgol) – upė pietinėje Mauritanijoje; Senegalo intakas. Upė susiformavo susiliejus Juodajam Gorgolui (ilgis – 194 km) ir Baltajam Gorgolui (ilgis – 345 km). Gorgolas įteka į Senegalo upę ties Kaedžio miestu.

Upės baseinas vaidina svarbų vaidmenį Mauritanijos ekonomikoje nuo XX a. 8-ojo dešimtmečio. Mauritanijos vyriausybė 1975 m. inicijavo irigacijos ir plėtros projektą – ant Gorgolo upės įrengti užtvanką, kuri turėjo padidinti ariamos žemės plotą virš 3 600 ha. Buvo suplanuota vėliau įrengti dar keletą užtvankų, kurios visos kartu išplėstų žemės plotą 30 000 ha. Tą patį dešimtmetį buvo kilęs didžiulis susirūpinimas dėl Sahelio sausros pagausėjusiais šistosomozės susirgimo atvejais palei upės slėnį.

Šaltiniai 

Mauritanijos upės